ચોક્કસથી આ વખતની ગુજરાત વિધાનસભાની ચૂંટણી આગળની અન્ય ચૂંટણી કરતા સંપૂર્ણ પણે અલગ છે. આગળની ચૂંટણીમાં ભાજપ તરફ લોકોનો આંધળો ઝુકાવ રહ્યો હતો. આ વખતે અનેક જગ્યાએ મતદાતા બેનર લખી પોતાના હકની વાત કરી છે. જેમ કે હાલમાં એક ગામમાં બેનર મૂકવામાં આવ્યું હતું કે ગામમાં શાળા નહીં બનાવનારને ગ્રામમાં મત માટે આવવું નહીં. લોકો આ ચૂંટણીમાં પોતાના મત અધિકાર અને પોતાના હકોને લઇને સજાગ થયા છે. જે ગુજરાતના ચૂંટણીની સૌથી સારી વાત મારા મતે છે. આવો ડર નેતાઓ પર હોવા જરૂરી છે કામ નહીં કરો તો જનતા જનાર્ધન છે તે વાત જ કોઇ પણ લોકશાહી સરકાર માટે પાયારૂપ છે.